Melolontha

Melolontha er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

 Utseende 
Middelsstore til ganske store (de fleste mellom 20-30 millimeter), avlange, gulbrune eller rødbrune biller med avlang kroppsform. Hodet er mer eller mindre firkantet med fint randet forkant, antennene ender i noen lange blader (lameller), disse er særlig påfallende hos hannene. Pronotum er forholdsvis flatt, uten påfallende utvekster. Dekkvingene er forholdsvis tynne, har et par lave lengdelister, og dekker ikke de bakerste bakkroppsleddene. Undersiden er kledt med lange hår, på sidene er det tette duker av korte, hvite hår. Beina er nokså kraftige, leggene (tibiae) med noen tenner på yttersiden. Hos hunnene finnes det er uttrukket eggleggingsrør på bakkroppen.
Larvene er C-formede (scarabaeiforme), vanligvis med tynn og delvis gjennomsiktig hud. De har kraftige kjever og korte bein.

 Levevis 
Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys. De er planteetere, mange eter blader, men det er også en del som lever av pollen.

 Skadedyr 
Flere av oldenborre-artene har vært regnet som alvorlige skadedyr i jord- og hagebruk, både fordi larvene gnager på røttene av mange ulike planter og, i mindre grad, fordi de voksne billene også eter på blader. Med bruk av moderne insektmidler er bestandene sterkt redusert, slik at oldenborrene i dag er blitt sjeldne i noen områder der de tidligere var at et stort problem.

 Utbredelse 
Slekten er utbredt i den palearktiske sone.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Melolonthini Samouelle, 1819
 Slekten Melolontha O. F. Müller, 1764 
 Europeiske arter:
 Vanlig oldenborre, Melolontha melolontha (Linnaeus, 1758) – ikke i Norge
 Kastanjeoldenborre, Melolontha hippocastani Fabricius, 1801
 Melolontha albida Friwaldszky, 1835
 Melolontha papposa Illiger, 1803
 Melolontha pectoralis Megerle, 1812
 Melolontha taygetana Rey, 1999
 Melolontha aceris Faldermann, 1835
 Melolontha aeneicollis
 Melolontha afflicta Ballion, 1870
 Melolontha albopruinosa
 Melolontha amplipennis
 Melolontha anita Reitter, 1902
 Melolontha argus Burmeister 1855
 Melolontha atra
 Melolontha bifurcata (Brenske, 1896)
 Melolontha carinata
 Melolontha chinensis (Guerin-Méneville, 1838)
 Melolontha ciliciensis Petrovitz
 Melolontha clypeata
 Melolontha cochinchinae
 Melolontha costata
 Melolontha costipennis
 Melolontha cuprescens
 Melolontha daliensis Wang & Qiu, 2025
 Melolontha davidis
 Melolontha excisicauda
 Melolontha farinosa
 Melolontha flabellata Sharp, 1876
 Melolontha formosana
 Melolontha frater Arrow, 1913
 Melolontha furcicauda
 Melolontha fuscotestacea Kraatz, 1887
 Melolontha gracilicornis
 Melolontha gussakovskii
 Melolontha guttigera Sharp, 1876
 Melolontha incana Motschulsky, 1853
 Melolontha indica
 Melolontha insignis
 Melolontha insulanus Burmeister, 1939
 Melolontha japonica Burmeister, 1855
 Melolontha javanica
 Melolontha kraatzi Reitter, 1906
 Melolontha laevipennis
 Melolontha macrophylla
 Melolontha maculata
 Melolontha malaccensis
 Melolontha mandarina
 Melolontha masafumii
 Melolontha medvedevi
 Melolontha minima
 Melolontha nepalensis
 Melolontha opaca
 Melolontha permira
 Melolontha phupanensis
 Melolontha pinguis
 Melolontha porcina
 Melolontha pseudofurcicauda
 Melolontha pygidialis
 Melolontha reichenbachi Keith, 2008
 Melolontha rubiginosa
 Melolontha rufocrassa Fairmaire, 1889
 Melolontha sardinensis
 Melolontha satsumaensis Nijma & Kinoshita
 Melolontha sculpticollis
 Melolontha setifera
 Melolontha shanghaiana
 Melolontha siamensis
 Melolontha sulcipennis
 Melolontha taihokuensis
 Melolontha tamina
 Melolontha tarimensis
 Melolontha tenuicauda
 Melolontha tibialis
 Melolontha tonkinensis
 Melolontha tricostata
 Melolontha umbraculata
 Melolontha virescens (Brenske, 1896)
 Melolontha wangyutangi Wang & Qiu, 2025
 Melolontha weyersi
 Melolontha wushana
 Melolontha zervaschanica

 Kilder 
 Fauna Europaea Web Service Version 2.4 (2011) Utbredelsesdatabase for europeiske dyr 

 Eksterne lenker 


Kategori:Oldenborrer
Kategori:Biller formelt beskrevet i 1764
Kategori:Dyr formelt beskrevet av Otto Friedrich Müller